
Raport comun 
asupra  proiectului de Lege privind 

modificarea şi completarea Legii nr. 217/2003 

pentru prevenirea şi combaterea violenţei în familie    

În conformitate cu prevederile art.95 din Regulamentul Camerei Deputaţilor, republicat, cu modificările ulterioare, Comisia pentru egalitatea de şanse pentru femei şi bărbaţi şi Comisia Juridică, de disciplină şi imunităţi au fost sesizate spre dezbatere, în fond, cu proiectul de Lege privind modificarea şi completarea Legii nr.217/2003 pentru prevenirea şi combaterea violenţei în familie, trimis cu adresa nr. PL-x 388 din 17 iunie 2008, înregistrată la Comisia pentru egalitatea de şanse cu nr.37/PL-x 388/2009 şi la Comisia Juridică cu nr.31/614 din 18 iunie 2008.

Potrivit dispoziţiilor art.75 din Constituţia României, republicată, şi ale art.92 alin.(9) pct.2, din Regulamentul Camerei Deputaţilor, republicat, cu modificările ulterioare, Camera Deputaţilor este Cameră decizională.

Senatul, în calitate de primă Cameră sesizată, a adoptat proiectul de lege, în şedinţa din 4 iunie 2008.

Consiliul Legislativ a avizat favorabil iniţiativa legislativă, cu observaţii şi propuneri, conform avizului nr. 241 din 04.03.2008.

Guvernul,  prin punctul de vedere transmis cu adresa nr.717 din 21 martie 2008, nu susţine adoptarea acestui proiect de lege.
În raport cu obiectul şi conţinutul său, proiectul de lege face parte din categoria legilor organice. 

La întocmirea raportului, cele două Comisii au avut în vedere:

- Avizul favorabil al Comisiei pentru drepturile omului, culte şi problemele minorităţilor naţionale din data de 9 septembrie 2008;
- Avizul favorabil al Comisiei pentru sănătate şi familie din data de 5 martie 2009.
Proiectul de lege are ca obiect de reglementare modificarea şi completarea Legii nr.217/2003 pentru prevenirea şi combaterea violenţei în familie, cu modificările şi completările ulterioare, în sensul includerii unor mijloace specifice de drept civil, respectiv ordinul de protecţie, a ordinului de restricţie printre mijloacele de drept penal, dezvoltând astfel proceduri judiciare precise, rapide şi eficiente pentru rezolvarea cazurilor extreme. De asemenea, se propune eficientizarea activităţii autorităţilor care iau cunoştinţă despre comiterea unui caz de violenţă în familie, pentru susţinerea şi consilierea victimelor pentru a uza de mijloace legale în vederea sancţionării cazurilor de violenţă. 

Comisia pentru egalitatea de şanse pentru femei şi bărbaţi şi Comisia Juridică, de disciplină şi imunităţi au dezbătut proiectul de lege în şedinţe separate.

În conformitate cu prevederile art.61 din Regulamentul Camerei Deputaţilor, republicat, cu modificările ulterioare, membrii Comisiei pentru egalitatea de şanse pentru femei şi bărbaţi au examinat proiectul de lege sus-menţionat, în şedinţa din 14 octombrie 2008 şi au adoptat, cu unanimitate de voturi, un raport cu amendamente. La dezbateri au participat 11 deputaţi din totalul de 12 membri ai Comisiei. Comisia  pentru egalitatea de şanse pentru femei şi bărbaţi  a transmis Comisiei juridice, de disciplină şi imunităţi, cu adresa nr.37/442 din 30 octombrie 2008, un raport preliminar de adoptare cu amendamente.
În conformitate cu prevederile art.61 din Regulamentul Camerei Deputaţilor, republicat, cu modificările ulterioare, membrii Comisiei juridice de disciplină şi imunităţi au examinat proiectul de lege susmenţionat, în şedinţa din 3 februarie 2009 şi în urma examinării iniţiativei legislative şi a opiniilor exprimate s-a hotărât, cu unanimitate de voturi, respingerea proiectului de Lege privind modificarea şi completarea Legii nr.217/2003 pentru prevenirea şi combaterea violenţei în familie. La dezbateri au participat 18 deputaţi din totalul de 25 membri ai Comisiei juridice de disciplină şi imunităţi. Comisia juridică de disciplină şi imunităţi a transmis Comisiei pentru egalitatea de şanse pentru femei şi bărbaţi, la data de 3 februarie 2009, cu adresa nr.PL-x388/2008, un raport preliminar de respingere a proiectului de lege. 
În şedinţa din data de 25 martie 2009, Comisia  pentru egalitatea de şanse pentru femei şi bărbaţi a reluat  dezbaterea proiectului de Lege privind modificarea şi completarea Legii nr.217/2003 pentru prevenirea şi combaterea violenţei în familie, în vederea avizării în fond şi redactării unui raport comun împreună cu Comisia juridică de disciplină şi imunităţi. La lucrările Comisiei pentru egalitatea de şanse pentru femei şi bărbaţi au participat, din totalul de 13 membri, un număr de 11 deputaţi. 
Cu majoritate de voturi, membrii Comisiei pentru egalitatea de şanse pentru femei şi bărbaţi au hotărât respingerea proiectului de Lege privind modificarea şi completarea Legii nr.217/2003 pentru prevenirea şi combaterea violenţei în familie.
Din partea Ministerului Muncii, Familiei şi Protecţiei Sociale a participat, ca invitat, la lucrările Comisiei pentru egalitatea de şanse pentru femei şi bărbaţi din data de 25 martie 2009, doamna Mariana Nedelcu, secretar de stat.            
În urma dezbaterilor din Comisia juridică, de disciplină şi imunităţi s-a considerat că propunerile de modificare şi completare a iniţiativei legislative au alt conţinut de reglementare decât cel supus spre adoptare Camerei Deputaţilor şi Senatului de către autorii iniţiativei legislative. Ministerul Muncii, Familiei şi Protecţiei Sociale, prin adresa nr.173/MC din 28.01.2009, a precizat că nu susţine adoptarea acestui proiect de lege întrucât unele modificări propuse prin această iniţiativă legislativă au fost deja incluse în proiectul de Lege privind modificarea şi completarea Legii nr.217/2003 pentru prevenirea şi combaterea violenţei în familie, care urmează a fi înaintat de către Guvern Parlamentului în luna aprilie 2009. 

În cadrul lucrărilor Comisiei pentru egalitatea de şanse pentru femei şi bărbaţi, reprezentantul Ministerului Muncii, Familiei şi Protecţiei Sociale a subliniat faptul că în prezent se are în vedere o reorganizare a ministerului şi implicit a Agenţiei Naţionale pentru Protecţia Familiei, precum şi faptul că, în cursul lunii aprilie, noul proiect de lege va fi prezentat Parlamentului şi va fi corelat cu prevederile noilor coduri juridice.
În conformitate cu prevederile art.63 din Regulamentul Camerei Deputaţilor, republicat, cu modificările ulterioare, s-a întocmit prezentul Raport comun de respingere a proiectului de Lege privind modificarea şi completarea Legii nr.217/2003 pentru prevenirea şi combaterea violenţei în familie.

       Pető Csilla-Mária                                              Gabriel Andronache 


        


Consilier parlamentar     






Consilier parlamentar    

Lucia-Cornelia LEPADATU






Nicoleta GRECU









  
PAGE  
2

_943168662.unknown

